section_heading: Posljedice
paragraph_text: Nepromišljena politika podilaženja osmanskom osvajaču i prepuštanju Klisa samima sebi brzo je polučila loše plodove. Nakon što je pao Klis, Split i okolicu zahvatila je panika. Posljedica je bila bijeg pučanstva u svim mogućim pravcima. Da bi spriječio loše posljedice koje depopulacija nosi obrani i gospodarstvu, splitski je knez 24. ožujka 1537. zapovijedio da se svi seljaci iz Vranjice, podgrađa Kuka, Sućurca i Opaćeg sela koji su izbjegli moraju unutar osam dana, pod prijetnojm ustupanjem njihove imovine drugima. Osim izbjeglom pučanstvu, zaprijetio je i svim onima koji su ih odvozili. Parunima brodova zabranio je odvoziti ljude i njihove stvari sa splitskog područja. Sankcija kojom im je prijetio bilo je rastezanje na konopu i spaljivanje njihovih lađa. 2. travnja Žrnovničanima je zapovijedio vratiti se u selo<ref>Žrnovnica je dotad bila skupina sela, a ovdje se prvi put spominje kao jedno selo. unutar dva dana, skupa s obiteljima i stvarima, pod prijetnjom oduzimanja "zemalja, vinograda, kuća i svih njihovih dobara".